R A T I 0. 149 



cam patefiet tarn luculenter et simpliciter, ut hanc nemo non possit in- 

 telligere et in usus suos convertere velit. 



Video vultus subridentes; audio hominum sapientum dubia. //Fabulam 

 narras," inquiunt; //quam fabulam esse, aut ipse jam novisti, aut brevi 

 experieris , ob credulitatem tuam mox misere querulus." 



Fabula non est, quam narro, A. A. Quod dico verum est et certum; 

 quamvis neque nos, neque liberi nostri, sed posteri modo, procul adhuc 

 renioti, rerum harum eventum atque veritatem cernere et experiri poterint 

 omnes. Etenim Theologia, de qua verba facio, est JEW^e/zco-Catholica , 

 i. e. ex Euangelio petita et spiritu Euangelii imbuta. Non dico earn 

 Biblicam; nam etsi e Bibliis ducitur sacris, tamen non ex omnibus pariter 

 Bibliorum libris petitur, verum ex praecipuo Bibliorum argumento, Euan- 

 gelio , Patriarchis promisso , Israelitis ostenso , Christianis dato. Hoc vero 

 Euangelium non est legislatio quaedam civilis , diversis temporum condi- 

 tionibus semper accommodanda ; non est doctrina moralis , gentibus ho- 

 minibusque aliis aliter tradenda ; non est dograatum sacrorum corpus , e 

 philosophiae progressibus pendens; non est philosophia, cum generis humani 

 cultu seusim majori ulterius semper explicanda. Est aliquid longe sublimius, 

 amplius , efficacius. Est bene intelligendi , sentiendi , vivendi stimulus ac 

 principium ; est novae coelestisque in terris vitae agendae pabulum opimum ; 

 est aer et afflatus e coelis in terras spirans; est institutio generis humani 

 divina , ut divinum fiat ipsum ; est vis e Deo profecta ad salutem compa- 

 randam destinata unicuique, qui id cupide audit, grate excipit, fideliter 

 amplectitur. Etenim hoc Euangelium nuncius est de Dei Filio, Dei 

 imagine, hominis typo, generis humani amico, e peccatis servatore, ad 

 coelos duce, adhuc vivo et regnante, tarn simplex, verus, gratus, jucundus, 

 laetus, ut ad omnes perlatum tandem eum audire debeant et velint omnes 

 omnino homines, etiam qui nunc adhuc aut sunt tardi, hebetes et surdi, 

 aut, aliis negotiis, gravioribus, ut putant, intenti, se Euangelio illo, 

 plebi forte non sine causa commendando , carere posse opinantur , quippe 

 docti et sapientes atque eruditionis sublimioris participes. His etiam ipsis 

 Euangelium sese ostendet magis magisque quod est, donum , quo nullum 

 melius Pater coelestis, ad omnium salutem, est largitus, donum, quo usi 



